钦定古今图书集成/理学汇编/文学典/第080卷 > 姜夔
## 钦定古今图书集成/理学汇编/文学典/第080卷 > 姜夔

按《饶州府志》：“夔，字尧章，德兴人。学诗于萧千岩，琢句
精工，有诗云：‘夜暗归云绕柁牙，江涵星影雁团沙。行
人怅望苏台柳，曾与吴王扫落花’。杨诚斋诵之。又尝
以诗送《江东集》归，诚斋云：‘翰墨场中老斲轮，真能一
笔扫千军。年年花月无虚日，处处江山怕见君。箭在
的中非尔力，风行水上自成文。先生只可三千首，回
思江东日暮云’。”诚斋大称赏，谓其嗣伯子曰：“吾与汝
弗如尧章也。”《报之以诗》云：“尤萧范陆四诗翁，此后谁
当第一功。新拜南湖为上将，更差白石作先锋。可怜
公等皆痴绝，不见词人到老穷。谢遣管城侬已晚，酒
泉端欲乞疏封。”尧章号白石道人，潘德久赠诗云：“世
间官职似摴蒱，采到枯松亦大夫。白”石道人新拜号，
断无缴駮，任称呼。尝请于朝，欲正颂台乐律，以议不
合而罢。绍兴间，秦桧当国，遂隐居箬坑之丁山。参政
张焘累荐不起。高宗赐宸翰，建御书楼贮之，以隐逸
终。所著有《大乐议》《瑟琴考》《铙歌读书谱》行于世。见《书
断列传》《鹤林玉露》。